Diari Oficial de la Generalitat Valenciana


Sumari del DOGV 2326, del 10-08-1994 (1994/832188)

ACORD de 18 de juliol de 1994, del Govern Valencià, pel qual es declara la urgent ocupació dels bens i drets subjectes a un expedient d'expropiació forçosa de l'Ajuntament de Sax.
-----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/1994/07/18/(1)/dof/vci/html**

### Dades del document

Número de DOGV
:   2326

Data del DOGV
:   10-08-1994

Secció del DOGV
:   DISPOSICIONS GENERALS

Número del document
:   1994/832188


Data del document
:   18-07-1994

Organisme emissor
:   Conselleria d'Administració Pública

Tipus de document
:   Acord

ACORD de 18 de juliol de 1994, del Govern Valencià, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament de Sax. [94/5682]  
El Govern Valencià, en la reunió del dia 29 de juliol de 1994, adoptà l'acord següent:  
L'Ajuntament de Sax, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte de {REF Murs de contenció i pavimentació de carrers}.  
Aquesta declaració d'urgent ocupació es fonamenta en el fet que l'obra està inclosa en el Pla provincial d'obres i serveis per a l'exercici de 1993 i, per tant, una major demora en l'execució podria suposar la pèrdua de la subvenció corresponent.  
Sotmès l'expedient a informació pública i practicades les notificacions individualitzades a les persones afectades, aquestes no ha presentat al·legacions durant el termini reglamentari.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament de Sax per a l'execució del projecte de {REF Murs de contenció i pavimentació de carrers}.  
Llista de béns afectats  
Finca núm. 1  
Propietaris: Sra. María Amparo Moreno Cayuela, amb DNI núm. 03.793.600; Sr. Francisco Javier Moreno Cayuela, amb DNI núm. 66.760.557; Sra. María Asunción Pilar Moreno Cayuela, amb DNI núm. 53.622.266, i Sra. Pilar Rosario Moreno Cayuela, amb DNI núm. 11.055.563. Tots ells veïns d'Elda, amb domicili a la partida de la Torreta, polígon 9, número 6.  
Finca objecte d'ocupació: situada a Sax, partida del Regatillo, de 550 m2 de superfície, limita al nord amb la resta de la propietat dels senyors Moreno Cayuela, al sud amb el camí del Castell, a l'oest amb la propietat del Sr. Moisés Pastor Gonzálvez i a l'est amb camí, està ubicada en sòl no urbanitzable i sense cultivar.  
Estat jurídic: adquirida per la Sra. María Amparo Moreno Cayuela, Sr. Francisco Javier Moreno Cayuela, Sra. María Asunción Pilar Moreno Cayuela i Sra. Pilar Rosario Moreno Cayuela, segons escriptura autoritzada pel notari de Villena, Sr. José María Mompó Bisbal, amb data 29 de desembre de 1983.  
Inscrita en el tom 881, llibre 132, finca núm. 10.202 del Registre de la Propietat de Villena, lliure de càrregues.  
Finca núm. 2  
Propietari: Sr. Bernardo Estevan Rodríguez, veí de Sax, amb domicili al carrer Major núm. 27 i DNI núm. 76.134.902.  
Finca objecte d'ocupació: situada a Sax, partida de la Tejera, de 1.050 m2 de superfície, limita al nord amb la resta de la propietat del Sr. Estevan Rodríguez, al sud amb el camí del Castell, a l'est amb el Sr. Moisés Pastor Gonzálvez i a l'oest amb l'Ajuntament de Sax, està ubicada en sòl no urbanitzable i sense cultivar.  
Estat jurídic: adquirida per document privat als anteriors propietaris.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Sax, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar, després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992), sense perjudici que les persones interessades exercesquen qualsevol altre recurs que consideren oportú.  
València, 18 de juliol de 1994  
El conseller secretari del Govern Valencià,  
LUIS BERENGUER FUSTER


Còpia Permalink ELI